**HATÁSVIZSGÁLATI LAP**

Eger Megyei Jogú Város Ökormányzata Közgyűlésének az önkormányzat működésének és gazdálkodásának az átláthatóságáról szóló önkormányzati rendelet tervezetéhez

1. Társadalmi hatása: **VAN**

Az állampolgárok közérdekű adatokhoz való hozzáférésének Alaptörvényben biztosított joga érvényesítésének egyszerűsítése és gyorsítása, illetve a közpénzekkel gazdálkodó szervezetek ugyanitt előírt elszámolási kötelezettségének átláthatóvá és teljes körűvé tétele erősíti az állampolgári felelősségtudatot, és növeli a közbizalmat a közpénzekkel gazdálkodók irányában.

1. Gazdasági, költségvetési hatása: **VAN**

Bár az eger.hu oldalon ma is sok információ megtalálható melyet a rendelet meghatároz, az oldalstruktúra átalakításra és kiegészítésre szorul, az elmúlt évek szerződéseinek feldolgozása humánerőforrást igényel.

1. Környezeti és egészségügyi következménye: **NINCS**
2. Adminisztratív terveket befolyásoló hatása: **VAN**

Az elmúlt évek szerződéseinek feldolgozása többletmunkát jelent, ám már középtávon is csökkenti az eseti adminisztrációs terheket, mivel több és pontosabb adat lesz elérhető közvetlen, on-line formában, így a polgármesteri hivatalnak nem kell külön egy-egy eseti adatkéréshez munkaerőt lekötnie.

5. Megalkotásának szükségessége, a rendeletalkotás elmaradásának várható következménye: **VAN**

Megalkotásának szükségességét indokolja a teljes törvényi megfelelőség létrehozása, az egri polgárok felé nyitottság megteremtése. A rendelet elfogadásával megszűnik azaz érzés, mintha az önkormányzat a rendelet-tervezetben meghatározott adatok körét titkolni, illetve azok megismerését gátolni akarná.

6. Alkalmazásához szükséges személyi, szervezeti, tárgyi és pénzügyi feltételek fennállása: **VAN**

A szükséges tárgyi, személyi és szervezeti feltételek a polgármesteri hivatalban rendelkezésre állnak. A kezdeti plusz adminisztrációs és technikai költségek forrását a 2025. évi költségvetésben tervezni kell.

7. Egyéb hatás: **NINCS**